সামান্য ছোট একটা কাজ করেছিলেন। তা নিয়েই তোলপাড় পড়ে গিয়েছিল গোটা দেশে। উঠে এসেছিল অবসরের জল্পনাও। মহেন্দ্র সিংহ ধোনি কেন দুই আম্পায়ার— ব্রুস অক্সেনফোর্ড ও মাইকেল গফের কাছ থেকে ম্যাচের শেষে বল চেয়ে নিয়েছিলেন, তা নিয়ে বুধবার গোটা দিন উত্তাল ছিল গোটা দেশ।

এই বিষয়ে অন্যান্য খবর

অবসর নিচ্ছেন ধোনি! স্পষ্ট ইঙ্গিত মিলল ভারতের সিরিজ হারের দিনে


তবে ধোনি-র ‘বল-রহস্য’ এবার ফাঁস করলেন স্বয়ং কোচ রবি শাস্ত্রী। ধোনির অবসরের জল্পনা উড়িয়ে দিয়ে জাতীয় দলের হেড স্যার জাতীয় এক প্রচারমাধ্যমে বললেন, ‘‘মাহি আম্পায়ারদের কাছ থেকে বল নিয়ে বোলিং কোচ ভরত অরুণকে দেখাতে চেয়েছিল। গোটা ম্যাচে খেলার পরে বলের কন্ডিশন খতিয়ে দেখার জন্যই অরুণের সঙ্গে পরামর্শ সারতে চেয়েছিল ও। এর থেকে আবহাওয়া ও পরিস্থিতির ধারণা পাওয়া সম্ভব।’’
ব্যাটে রান পেলেও ধোনির রুদ্রমূর্তি উধাও। মারমুখী মাহিকেই ভারতের সিরিজ হারের পিছনে দায়ী করা হচ্ছে। এমন অবস্থায় শাস্ত্রী বলে দিয়েছেন, ‘‘গোটাটাই রাবিশ। ধোনি কোথাও যাচ্ছে না।’’ এর আগে কোহলির ধোনির পাশে দাঁড়িয়ে বলে দিয়েছিলেন, ‘‘যখন ও ভাল খেলে, সমর্থকরা ওঁকে সেরা ফিনিশার বলেন। যখন ব্যর্থ হয়। তখন লোকেরা ওঁর উপরে ঝাঁপিয়ে পড়ে। ওঁর প্রতি আমাদের পূর্ণ আস্থা রয়েছে।’’